ເຄືອຄ່າຍອະນຸລັກ ສິ່ງແວດລ້ອມ ຄັດຄ້ານ ການລະເບີດ ເພື່ອເປີດເສັ້ນທາງໃນ ແມ່ນໍ້າຂອງ
ເຄືອຄ່າຍອະນຸລັກສິ່ງແວດລ້ອມ ຄັດຄ້ານການລະເບີດ ເພື່ອເປີດເສັ້ນທາງໃນ ແມ່ນໍ້າຂອງ ລະຫວ່າງ​ ມຽນມາ ລາວ-ໄທ ​ໄປ​ເຖິງ​​ເມືອງ​ມໍລະດົກ​ໂລກ​ຫລວງ​ພະ​ບາງ.
ນາຍົກລັດຖະມົນຕີໄທ ຢືນຢັນວ່າ ການທີ່ຄະນະລັດຖະບານໄທ ສະໜັບສະໜູນແຜນ ການຂອງລັດຖະບານຈີນ ໃນການຂະຫຍາຍເສັ້ນທາງເດີນເຮືອໃນແມ່ນໍ້າຂອງ ບໍ່ແມ່ນ ການຕົກລົງໃຫ້ລະເບີດແກ່ງຫີນແຕ່ຢ່າງໃດ ຊຶ່ງຊົງລິດ ໂພນເງິນ ນັກຂ່າວ ວີໂອເອ ມີ ລາຍງານ ສືບເນື່ອງຈາກການສຳຫລວດຮ່ອງນໍ້າ ແລະບັນດາແກ່ງຫີນໃນແມ່ນໍ້າຂອງ ຈາກເຂດ ສາມຫລ່ຽມຄໍາ ທີ່ເປັນເຂດແດນໃນແມ່ນໍ້າຂອງລະຫວ່າງ ມຽນມາ-ລາວ-ໄທ ໄປເຖິງ ”ເມືອງມໍລະດົກໂລກຫລວງພະບາງ ທີ່ດຳເນີນການໂດຍຄະນະສຳຫລວດຂອງທາງ ການຈີນ ນັບແຕ່ທ້າຍເດືອນເມສາ 2017 ເປັນຕົ້ນມາກໍປາກົດວ່າໄດ້ຖືກຄັດຄ້ານຈາກ ເຄື່ອຄ່າຍການອານຸລັກຮັກສາສິ່ງແວດລ້ອມທຳມະຊາດ ທັງໃນໄທ ແລະສາກົນຢ່າງ ກວ້າງຂວາງໃນເວລານີ້ ໂດຍການສຳຫລວດດັ່ງກ່າວນີ້ ເປັນຜົນຈາກກອງປະຊຸມຂອງຄະນະລັດຖະບານໄທ ທີ່ມີມະຕິຕົກລົງໃຫ້ການສະໜັບສະໜູນຕໍ່ແຜນການຂອງລັດຖະບານຈີນ ກ່ຽວກັບ ການຂະຫຍາຍເສັ້ນທາງເດີນເຮືອໃນແລວແມ່ນໍ້າຂອງ ຈາກທ່າເຮືອຊື່ເໝົາ ກັບທ່າ ເຮືອຊ່ຽງຮຸ່ງ ໃນເຂດສິບສອງພັນນາຂອງຈີນ ມາຍັງເຂດສາມຫລ່ຽມຄຳ ແລະເຊື່ອມ ຕໍ່ໄປໃຫ້ເຖິງເມືອງຫລວງພະບາງ ຕາມຂໍ້ຕົກລົງທີ່ວ່າດ້ວຍການເດີນເຮືອໃນແມ່ນໍ້າ ຂອງລະຫວ່າງ ຈີນ-ມຽນມາ-ລາວ ແລະໄທ ເມື່ອທ້າຍປີ 2016 ທີ່ຜ່ານມາອັນຖື “ເປັນ ການເຫັນຊອບທີ່ເຮັດໃຫ້ເປົ້າໝາຍການເດີນເຮືອ ໃນແມ່ນໍ້າຂອງລະຫວ່າງ 4 ປະເທດ ໄດ້ຍັບເຂົ້າໃກ້ຄວາມເປັນຈິງຫລາຍຂຶ້ນອີກດ້ວຍ ທັ້ງນີ້ໂດຍອີງຕາມຂໍ້ຕົກລົງໃນປີ 1992 ໄດ້ກຳນົດໃຫ້ມີການເຊື່ີອມຕໍ່ການຂົນສົ່ງສິນ ຄ້າແລະໂດຍສານທາງເຮືອໃນແມ່ນໍ້າຂອງລະຫວ່າງ 14 ທ່າເຮືອປະກອບດ້ວຍ 4 ທ່າ ເຮືອໃນຈີນ 6 ທ່າເຮືອໃນລາວ 2 ທ່າເຮືອໃນມຽນມາ ແລະ 2 ທ່າເຮືອໃນໄທ ຫາກແຕ່ ຕົກເຖິງປັດຈຸບັນການເດີນເຮືອກໍຍັງຄົງບໍ່ສາມາດເຊື່ອມຕໍ່ໄປເຖິງທ່າເຮືອປາຍທາງທີ່ ເມືອງມໍລະດົກໂລກຫລວງພະບາງໄດ້ເລີຍ ເພາະມີແກ່ງຫີນຂະໜາດໃຫຍ່ຂວາງກັ້ນຢູ່ ຈຶ່ງເຮັດໃຫ້ຈະຕ້ອງມີການເຄື່ອນຍ້າຍແກ່ງຫິນດັ່ງກ່າວອອກໄປຈາກເສັ້ນທາງເດີນເຮືອ ດ້ວຍລະເບີດ ແຕ່ກໍຍັງບໍ່ສາມາດດຳເນີນການໄດ້ ເພາະຖືກຄັດຄ້ານຈາກເຄື່ອຄ່າຍຂອງ ອົງການອະນຸລັກສິ່ງແວດລ້ອມທຳມະຊາດຢູ່ເລື້ອຍມາ ໂດຍສະເພາະແມ່ນແກ້ງຄອນຜີຫລົງ ທີ່ຕັ້ງຢູ່ໃນແມ່ນໍ້າຂອງ ລະຫວ່າງແຂວງບໍ່ແກ້ວ ຂອງລາວກັບຈັງຫວັດຊ່ຽງຣາຍຂອງໄທນັ້ນ ຍັງເຮັດໃຫ້ທາງການລາວ-ໄທ ຢ້ານວ່າ ການລະເບີດແກ່ງດັ່ງກ່າວນີ້ ຈະສົ່ງຜົນກະທົບຕໍ່ຮ່ອງນໍ້າເລີກທີ່ເປັນເສັ້ນ ເຂດແດນໃນ ແມ່ນໍ້າຂອງລະຫວ່າງລາວ-ໄທ ຊຶ່ງຍັງບໍ່ໄດ້ຕົກລົງປັກເປັນເຂດແດນຮ່ວມກັນ ສ່ວນເຄື່ອ ຄ່າຍອະນຸ”ລັກນັ້ນ ກໍຢ້ານວ່າຈະສົ່ງຜົນກະທົບຕໍ່ສິ່ງແວດລ້ອມທຳມະຊາດ ສັດນໍ້າ ແລະປະຊາຊົນລາວ-ໄທຢ່າງກວ້າງຂວາງ ໃນຂະນະທີ່ພາກສ່ວນ ທີ່ຈະໄດ້ຮັບຜົນປະໂຫຍດ ຄືຈີນ ດັ່ງທີ່ທ່ານນິວັດ ຮ້ອຍແກ້ວ ຜູ້ນຳເຄື່ອຄ່າຍອະນຸລັກແມ່ນໍ້າຂອງ ໃນເຂດຈັງຫວັດ ຊ່ຽງຣາຍຂອງໄທ ໄດ້ໃຫ້ ການຢືນຢັນວ່າ “ໂຄງການນີ້ເປັນໂຄງການທີ່ຈະກໍ່ໃຫ້ເກີດຜົນກະທົບຢ່າງຫລວງຫລາຍໃນແມ່ນໍ້າຂອງ ເພາະວ່າການລະເບີດເກາະແກ່ງໃນໂຄງການນີ້ ບໍ່ໄດ້ພຽງແຕ່ທີ່ດອນຜີຫລົງຈຸດດຽວ ມັນຈະລະເບີດອີກມາກມາຍຫລາຍຈຸດໃນໄລຍະທາງ 630 ກວ່າກິໂລ ຈາກຕອນເໜືອ ທາງຈີນໄປເຖິງຫລວງພະບາງ ຖ້າໂຄງການມັນເກີດຂຶ້ນແລ້ວເລື່ອງ 500 ຕັນວິງນີ້ ຂ້າ ພະເຈົ້າວ່ານີ້ຄື ກັບຄົນທ້ອງຖິ່ນ ແລະຜູ້ຄົນທີ່ໄດ້ເພີ່ງພາແມ່ນໍ້າຂອງມາຕະຫລອດຊີວິດ ຫລາຍຊົ່ວຊີວິດອອກຈາກແມ່ນໍ້າຂອງແລ້ວ ຍົກແມ່ນໍ້າຂອງໃຫ້ກັບນັກລົງທຶນໃຫຍ່ຄືຈີນ ກຸ່ມດຽວເທົ່ານັ້ນ ຂ້າພະເຈົ້າກ້າເວົ້າໄດ້ເລີຍ ” ກ່ອນໜ້ານີ້ເຄື່ອຄ່າຍປະຊາຊົນໄທ 8 ຈັງຫວັດໃນລຸ່ມແມ່ນໍ້າຂອງ ໄດ້ອອກຖະແຫລງການຄັດຄ້ານມະຕິລັດຖະບານໄທເມື່ອວັນທີ 27 ທັນວາປີ 2016 ທີ່ເຫັນຊອບກັບ ແຜນພັດທະ ນາການເດີນເຮືອລະຫວ່າງປະເທດໃນແມ່ນໍ້າຂອງໃນຊ່ວງປີ 2015-2025 ໂດຍໄດ້ສະ ແດງຈຸດຢືນວ່າ ມະຕິດັ່ງກ່າວຂອງຄະນະລັດຖະ ບານໄທ ຖືເປັນຄວາມຜິດພາດຢ່າງຮຸນ ແຮງ ເພາະເປັນການຍິນຍອມໃຫ້ດຳເນີນໂຄງການທີ່ຈະສ້າງຄວາມສ່ຽງ ແລະຜົນກະທົບຢ່ງຮ້າຍແຮງ ເນື່ອງຈາກວ່າໂຄງການປັບປຸງຮ່ອງນໍ້າເພື່ອການເດີນເຮືອ ທີ່ຊຸກຍູ້ໂດຍທາງ ການຈີນໃນ ຕະຫລອດ 2 ທົດສະວັດນີ້ ມີວັດທຸປະສົງຈະເຮັດໃຫ້ແມ່ນໍ້າຂອງ ເປັນຄອງ ສົ່ງນໍ້າໃຫ້ເຮືອສິນຄ້າຂະໜາດ 500 ຕັນ ໄຫ້ສາມາດເດີີນທາງຂົນສົ່ງສິນຄ້າໄດ້ຈາກທ່າ ເຮືອຊື່ເໝົາຜ່ານ ມຽນມາ-ລາວ-ໄທ ໄປຫລວງພະບາງໃນລາວ ໃຫ້ໄດ້ຕະຫລອດປີອັນ ເປັນຜົນປະໂຫຍດຂອງຈີນພຽງຝ່າຍດຽວເທົ່ານັ້ນ